cyanic-selkie/wikianc huggingface dataset:
রন স্যাগার্স
উইকেট-রক্ষক হিসেবে স্যাগার্স ‘সুচারু ও মুখচোরা প্রকৃতির’ ছিলেন এবং ১৯৪৮ সালে অস্ট্রেলিয়া ক্রিকেট দলের ইংল্যান্ড সফরে ডন টলনের সাফল্যে তিনি ম্লান হয়ে যান। দলনায়ক ডোনাল্ড ব্র্যাডম্যানের খেলোয়াড়ী জীবনের শেষ মৌসুমে সফরকারী দল ‘অপরাজেয়’ বা ‘অজেয়’ ডাকনামে পরিচিতি পায় এবং বৈশ্বিক ক্রিকেট অঙ্গনে অন্যতম শক্তিশালী দলের মর্যাদা লাভ করে। হেডিংলিতে অনুষ্ঠিত টেস্টে স্যাগার্স অংশ নেন ও তিনটি ক্যাচ পান। ১৯৪৯-৫০ মৌসুমে দক্ষিণ আফ্রিকা সফরে দলের সদস্যরূপে অনন্যসাধারণ অভিজ্ঞতা লাভ করেন যাতে সবগুলো খেলায় অংশ নিয়েছিলেন। স্যাগার্স পাঁচ টেস্টের সবগুলোতেই অংশ নেন ও ২১ ডিসমিসাল লাভ করেন। কিন্তু, পরের মৌসুমে স্বদেশে ইংল্যান্ডের বিপক্ষে অনুষ্ঠিত অ্যাশেজ সিরিজে টলন তার স্থলাভিষিক্ত হন।
ঘরোয়া ক্রিকেটে স্যাগার্স ১৯৪৮ সালে নিয়মিত অধিনায়ক ও অস্ট্রেলিয়ার পক্ষে অংশগ্রহণকারী আর্থার মরিসের পরিবর্তে দুইবার নিউ সাউথ ওয়েলস দলকে নেতৃত্ব দেন। ১৯৩৯ থেকে ১৯৫১ সাল পর্যন্ত ঘরোয়া ক্রিকেটের সবগুলো খেলায় অংশ নেন।
ঘরোয়া জীবন
১৯১৭ সালে সিডনির কাছাকাছি মারিকভিল এলাকায় স্যাগার্স জন্মগ্রহণ করেন। ১৯৪১ সালে আনানডেল এলাকায় মার্গারেট হিদার (বিবাহ-পূর্ব র‌্যাঙ্কিন) নাম্নী এক রমণীর পাণিগ্রহণ করেন। ক্রিকেটের বাইরে স্যাগার্স বীমা শিল্পে কাজ করেছেন।
প্রারম্ভিক জীবন
১৯৩৭ সালে স্যাগার্স দুইবার নিউ সাউথ ওয়েলস কোল্টস দলের হয়ে কুইন্সল্যান্ড কোল্টসের বিপক্ষে অংশগ্রহণ করেন। এরপূর্বে তিনি সিডনি ক্রিকেট গ্রাউন্ডে মাঝামাঝি সময় থেকে সাউদার্ন রেডব্যাকসের বিপক্ষে প্রথম-শ্রেণীর ক্রিকেটে অভিষেক ঘটিয়ে জানুয়ারি, ১৯৪০ সাল পর্যন্ত খেলেন। বিশেষজ্ঞ ব্যাটসম্যান হিসেবে দলে খেলার জন্য নির্বাচিত হন ও ভবিষ্যতের সার্ভিসেস খেলোয়াড় স্ট্যান সিসমে উইকেট রক্ষণের দায়িত্ব পালন করতেন। অভিষেক খেলায় ছয় নম্বরে ব্যাটিংয়ে নেমে ৪৫ ও ৫৭ রান তুলেছিলেন। মৌসুম শেষ হবার পূর্বে তিনি আরও দু’টি প্রথম-শ্রেণীর খেলায় অংশগ্রহণ করেছিলেন। মৌসুম শেষে ৩৪.৬৬ গড়ে ২০৮ রান সংগ্রহসহ স্ট্যাম্পের পিছনে তিনটি ক্যাচ নিয়েছিলেন।
১৯৪০-১৯৪১ মৌসুমে তিনি আট খেলার সবগুলোতেই অংশ নেন। ২৯.৫০ গড়ে ৪১৩ রান করেন যাতে দুইবার পঞ্চাশোর্ধ্ব রান সংগ্রহ করেছিলেন। প্রথম খেলাটি কুইন্সল্যান্ডের বিপক্ষে প্রতিপক্ষের মাঠে খেলেন। সেখানে তিনি ২২ ও ৪৫ রানসহ তিনটি স্ট্যাম্পিং, একটি ক্যাচ ও একটি রান আউটে সহায়তা করেন। এরপর নিজ মাঠে ১ ও ৩৩ রানসহ উভয় ইনিংসে একটি করে মোট দু’টি স্ট্যাম্পিং করেন। নিজ মাঠে ভিক্টোরিয়ার বিপক্ষে ৩৫ ও ৪ রান তোলেন এবং প্রতিপক্ষের মাঠে দ্বিতীয় ইনিংসে ৪৫ তোলেন। ২২ নভেম্বর, ১৯৪০ তারিখে বছরের স্যাগার্সের খেলোয়াড়ী জীবনের একমাত্র খেলায় অংশ নেন। ব্রিসবেনে নিউ সাউথ ওয়েলস দল কুইন্সল্যান্ড-ভিক্টোরিয়ার সম্মিলিত দলের মুখোমুখি হয়। স্যাগার্স ৫৮ রান তোলেন যাতে তার দল ৪২৯ রান সংগ্রহ করে। এ রানের জবাবে প্রতিপক্ষীয় দল ২০২ রানে অল-আউট হয়। কুইন্সল্যান্ড-ভিক্টোরিয়া দলের দ্বিতীয় ইনিংসে ৪১৬ রান তুললেও স্যাগার্স ঐ ইনিংসে সাত ক্যাচ নিয়ে বিশ্বরেকর্ডের সমান ভাগীদার হন। তারপর স্যাগার্স সাউথ অস্ট্রেলিয়ার বিপক্ষে ৪৭ এবং ১ জানুয়ারি, ১৯৪১ তারিখে কুইন্সল্যান্ডের বিপক্ষে ৬৮ তোলেন। দ্বিতীয় বিশ্বযুদ্ধ ছড়িয়ে পরার পূর্বে তার শেষ খেলায় দক্ষিণ অস্ট্রেলিয়ার বিপক্ষে ৬৩ তোলেন। ঐ মৌসুমে গ্লাভসের সাহায্যে ১৮ ক্যাচ ও ১৩ স্ট্যাম্পিং করেন।
দ্বিতীয় বিশ্বযুদ্ধ
200px|right|রন স্যাগার্সের ব্যাটিং ভঙ্গীমার স্থিরচিত্র ১৯৪১ থেকে ১৯৪২ সাল পর্যন্ত স্যাগার্সের খেলোয়াড়ী জীবন বাঁধাগ্রস্ত হয়। ৬ ডিসেম্বর, ১৯৪১ তারিখে সিডনিতে রয়্যাল অস্ট্রেলিয়ান এয়ার ফোর্সে (আরএএএফ) তিনি তালিকাভূক্ত হন। লিডিং এয়ারক্রাফটসম্যান আরএ স্যাগার্স ৪২১০৪৩ হিসেবে এলিমেন্টারি ফ্লাইট স্কুলে কাজ করেন। ২৯ জুলাই, ১৯৪২ তারিখে তিনি এ দায়িত্ব থেকে অব্যহতি পান। তাস্বত্ত্বেও ১৯৪৫ সাল পর্যন্ত অস্ট্রেলিয়ার ঘরোয়া ক্রিকেটে প্রত্যাবর্তন করতে পারেননি। ১৯৪৫-১৯৪৬ মৌসুমে তিনি সাত খেলায় অংশ নেন, ২১.০০ গড় ১৬৮ রান এবং ১২ ক্যাচ ও পাঁচ স্ট্যাম্পিং করেন। তারপর তিনি ব্যাট হাতে রান খরায় ভুগতে থাকেন; ১৯৪৬-১৯৪৭ মৌসুমে আট খেলায় ২১.০০ গড়ে তিনি মাত্র ১৭৬ রান সংগ্রহ করেছিলেন। তাস্বত্ত্বেও ১৬ ক্যাচ ও সাত স্ট্যাম্পিং করে উইকেট-রক্ষক হিসেবে কার্যকরী ছিলেন। ১৯৪৭-১৯৪৮ মৌসুমে তার ব্যাটিংয়ে প্রাধান্যতা ফিরে আসে। ১০ খেলায় ২৯৮ রান তুলেন ও প্রথমবারের মতো ৯০-এর ঘরে যান। এছাড়াও, গ্লাভস হাতে খুবই সফলতম মৌসুম উপভোগ করেন, খেলোয়াড়ী জীবনের সর্বোচ্চ ২১ ক্যাচ ও চার স্ট্যাম্পিং করেন।
প্রত্যাবর্তন
ইংল্যান্ড সফরের পর স্যাগার্সের খেলার ধরন আরও শক্তিশালী হয়ে ওঠে। ১০ ডিসেম্বর, ১৯৪৮ তারিখে এএল হ্যাসেট একাদশের পক্ষে টেস্টের প্রস্তুতিমূলক ও আর্থিক সুবিধাপ্রাপ্তির খেলায় অন্তর্ভুক্ত হন। পাশাপাশি নিউ সাউথ ওয়েলসের পক্ষে খেলা চালিয়ে যেতে থাকেন তিনি। পরবর্তীতে কুইন্সল্যান্ডের বিপক্ষে ৩৮ রান তোলেন। একই সময়ে তিনি নিবন্ধনপত্রে তিন বছর কমিয়ে জ্যাক মরনিকে নিউ সাউথ ওয়েলসে ক্রিকেট খেলায় ফিরে আসতে সহায়তা করেন। সর্বোপরি, ১৯৪৮-১৯৪৯ মৌসুমে তিনি নয় খেলায় ২৫.০০ গড়ে ৩০০ রান করেন যা তার মৌসুমে সর্বোচ্চ। এছাড়াও ২১ ক্যাচ ও ৬ স্ট্যাম্পিং করেন। ১৯৪৯-১৯৫০ মৌসুমে দক্ষিণ আফ্রিকা সফরের পর অস্ট্রেলিয়া ফিরে পুনরায় ১৯৫০-১৯৫১ মৌসুমের শেষ মেয়াদে অংশ নেন। কিন্তু একটিমাত্র খেলায় অংশ নিয়ে পাঁচ রান সংগ্রহ করেন ও দুই ক্যাচ নেন। ১৯৩৯ থেকে ১৯৫১ পর্যন্ত তার পূর্ণাঙ্গ প্রথম-শ্রেণীর খেলোয়াড়ী জীবনে ৭৭ খেলায় অংশ নেন। সফরে এসেক্সের বিপক্ষে একটি শতরান করেন ও নিউ সাউথ ওয়েলসের পক্ষে আটটি অর্ধ-শতক করেন। ২৩.৮৯ গড়ে ১,৮৮৮ রানসহ ১৪৬ ক্যাচ ও ৭৫ স্ট্যাম্পিং করেন।
অপরাজেয় দল
ইংল্যান্ডে ১৯৪৮ সালের অ্যাশেজ সফরে দলের প্রথম পছন্দের উইকেট-রক্ষক টলনকে সহায়তার লক্ষ্যে স্যাগার্স অন্যতম সদস্যরূপে মনোনীত হন। লিচেস্টারশায়ারের বিপক্ষে কাউন্টি খেলার প্রথমটিতে তিনি ছয় রানসহ দুই ক্যাচ নেন এবং ক্যামব্রিজ বিশ্ববিদ্যালয়ের বিরুদ্ধে দুই স্ট্যাম্পিং ও এক ক্যাচ নেন। তারপর তিনি এসেক্সের বিপক্ষে খেলেন যাতে অস্ট্রেলিয়া ৭২১ রান তুলেছিল। প্রথম-শ্রেণীর ক্রিকেটে স্যাগার্স তার নিজস্ব সর্বোচ্চ অপরাজিত ১০৪* রান করেন। তার এ শতকটি প্রথম-শ্রেণীর ক্রিকেটে একমাত্র শতক ছিল। স্যাম লক্সটনের সাথে ৬৫ মিনিটে ১৬৬ রানের জুটি গড়েন। বিল ব্রাউন ও ডোনাল্ড ব্র্যাডম্যানের সাথে লক্সটনও শতরান করেছিলেন। এরপর তিনি অক্সফোর্ড বিশ্ববিদ্যালয়ের মুখোমুখি হন এবং ছয় রান সংগ্রহসহ এক ক্যাচ নেন। পরবর্তীতে ল্যাঙ্কাশায়ারের বিপক্ষে ২২ ও এক ক্যাচ, হ্যাম্পশায়ারের বিপক্ষে আরও একটি স্ট্যাম্পিং, ইয়র্কশায়ারের বিপক্ষে ২২, সারের বিপক্ষে ১২ ও চার স্ট্যাম্পিং এবং গ্লুচেস্টারশায়ারের বিপক্ষে আরও তিনটি স্ট্যাম্পিং করেন।
২২ জুলাই, ১৯৪৮ তারিখে হেডিংলিতে অপরাজিত দলের ইংল্যান্ড সফরের চতুর্থ টেস্টে তার অভিষেক ঘটে। ইংল্যান্ড তাদের প্রথম ইনিংসে ৪৯৬ রান তুললেও স্যাগার্স ডেনিস কম্পটনকে ২৩ ও জিম লেকারকে চার রানে ক্যাচ নিয়ে ফিরিয়ে দেন। এর প্রত্যুত্তরে অস্ট্রেলিয়া ৪৫৮ রান তোলে। কিন্তু লেকারের বোলিংয়ে মাত্র পাঁচ রানে ইংরেজ উইকেট-রক্ষক গডফ্রে ইভান্সের হাতে ধরা পড়েন। ইংল্যান্ড দ্বিতীয় ইনিংসে ৩৬৫ রান তুলে যাতে কেন ক্রানস্টনের একমাত্র ক্যাচ নেন। পরবর্তীতে আর্থার মরিসের ১৮২ ও ব্র্যাডম্যানের অপরাজিত ১৭৩* রান তুললে তাকে আর দ্বিতীয় ইনিংসে ব্যাটিং করার প্রয়োজন পড়েনি। অস্ট্রেলিয়া সাত উইকেটে ইংল্যান্ডকে পরাজিত করে। ১৯৪৮ সালের অ্যাশেজের বাদ-বাকী আন্তর্জাতিক খেলায় অংশগ্রহণ করেননি তিনি। এ সফরে তিনি ২৩.২২ গড়ে ২০৯ রান তোলেন। তন্মধ্যে এসেক্সের বিপক্ষে খেলোয়াড়ী জীবনের সর্বোচ্চ অপরাজিত ১০৪* রান করেন। এছাড়াও রেকর্ড হিসেবে ২৩ ক্যাচ ও ২০ স্ট্যাম্পিং করেন। এ সফরের পর ব্র্যাডম্যান তার ‘‘ফেয়ারওয়েল টু ক্রিকেট” গ্রন্থে স্যাগার্স সম্বন্ধে লিখেছেন যে, তিনি টলনের ন্যায় গতিশীল বা ক্ষিপ্রতার সমকক্ষ নন কিন্তু সর্বদাই প্রকৃত ক্রীড়াশৈলী প্রদর্শনের চেষ্টা চালিয়েছেন। সর্বাপেক্ষা পরিচ্ছন্ন ও খেলোয়াড় তিনি।
দক্ষিণ আফ্রিকা
২৪ ডিসেম্বর, ১৯৪৯ তারিখে জোহেন্সবার্গে অনুষ্ঠিত প্রথম টেস্টের প্রথম ইনিংসে কুয়ান ম্যাকার্থি’র বলে লেগ বিফোর উইকেট (এলবিডব্লিউ) হবার পূর্বে ১৪ রান তোলেন। দক্ষিণ আফ্রিকা ফলো-অনে পড়লে তিনি তিন ক্যাচ নেন যাতে অস্ট্রেলিয়া ইনিংস ও ৮৫ রানে জয় পায়। কেপটাউনে অনুষ্ঠিত দ্বিতীয় টেস্টে স্যাগার্স একবার ব্যাট করার সুযোগ পান। প্রথম ইনিংসে অস্ট্রেলিয়া ৫২৬ রানে ডিক্লেয়ার করে। দক্ষিণ আফ্রিকা ফলো-অনে পড়ে (ধারাবাহিকভাবে দুইবার ব্যাটিং) ও আট উইকেটে পরাজিত হয়। খেলায় তিনি চার ক্যাচসহ দক্ষিণ আফ্রিকার প্রথম ইনিংসে কলিন ম্যাককুলের বলে তিন স্ট্যাম্পিং করেন। এছাড়াও তিনি তৃতীয় টেস্টে দুই ক্যাচ ও এক স্ট্যাম্পিং করেন এবং প্রথম ইনিংস দুই রান তোলেন। দ্বিতীয় ইনিংসে ব্যাটিংয়ের সুযোগ না পেলেও অস্ট্রেলিয়া পাঁচ উইকেটে জয় পায়। পুনরায় জোহেন্সবার্গে অনুষ্ঠিত চতুর্থ টেস্টের প্রথম ইনিংসে স্যাগার্স পাঁচ রানে অপরাজিত ছিলেন এবং খেলা ড্র হওয়ায় তার ব্যাটিংয়ের প্রয়োজন পড়েনি। খেলায় তিনি দুই ক্যাচ নিয়েছিলেন।
পোর্ট এলিজাবেথের সেন্ট জর্জেস পার্ক এলাকায় অবস্থিত ক্রুসেডার্স গ্রাউন্ডে ৩ থেকে ৬ মার্চ, ১৯৫০ তারিখে পঞ্চম টেস্ট অনুষ্ঠিত হয়। প্রথম ইনিংসে অপরাজিত চার রান করার পর স্যাগার্স দুই ক্যাচ ও চার স্ট্যাম্পিং করেন যাতে অস্ট্রেলিয়ার ৫৪৯ রানের লক্ষ্যে পৌঁছতে দক্ষিণ আফ্রিকা ১৫৮ ও ১৩২ রানে অল-আউট হয়। খেলায় অস্ট্রেলিয়া ইনিংস ও ২৫৯ রানে জয়ী হবার পাশাপাশি ৪-০ ব্যবধানে টেস্ট সিরিজ জয় করে। কিন্তু টলনের দলে প্রত্যাবর্তনের প্রেক্ষিতে জাতীয় দলে খেলার আর সুযোগ ঘটেনি তার। স্যাগার্স একবার কট, স্ট্যাম্পড একবার ও একবার লেগ বিফোর উইকেটে আউট হলেও কখনও আন্তর্জাতিক ক্রিকেটে বোল্ড হননি। আন্তর্জাতিক খেলোয়াড় হিসেবে তিনি তার চূড়ান্ত মৌসুমে প্রথম-শ্রেণীর ক্রিকেটে ১৩.৮৭ গড়ে ১১১ রানসহ ৩০ ক্যাচ ২০ স্ট্যাম্পিং করেন যা এক বর্ষপঞ্জীতে তার সর্বোচ্চ। পুনরায় তিনি টলনের স্থলাভিষিক্ত হলেও খেলার মান পড়ে যাওয়ায় ১৯৫২ সালে ওয়েস্ট ইন্ডিজ ক্রিকেট দলের বিপক্ষে খেলার জন্য গিল ল্যাংলি তার পরিবর্তে দলে অন্তর্ভুক্ত হন। ১৯৫১ সালে প্রথম-শ্রেণীর ক্রিকেট থেকে অবসর নেন তিনি এবং ১৯৮৭ সালে নিউ সাউথ ওয়লসের হারবোর্ড এলাকায় তার দেহাবসান ঘটে।
প্রগণ্ডাস্থি
প্রগণ্ডাস্থি (Humerus) বাহু বা সম্মুখ পদের (প্রানীদের) একটি দীর্ঘাস্থি যা কাঁধ হতে কনুই পর্যন্ত বিস্তৃত। কঙ্কালে এটি অংসফলক (scapula) ও অন্তঃপ্রকোষ্ঠাস্থি (ulna) র মধ্যবর্তী। এটি নাম্নে বর্নিত তিনটি অংশে বিভক্ত:
অস্থি সন্ধি
স্কন্ধ্যাস্থি (scapula) ও বক্ষ প্রাচীরের মাঝে কোষ(bursa) অবস্থিত, যা বক্ষ প্রাচীরের উপর দিয়ে স্কন্ধ্যাস্থির চলাচল সহজ করে। কাঁধের নড়াচড়া প্রকৃতপক্ষে গ্লিন-প্রগণ্ডাস্থিয় সন্ধির নড়াচড়া এবং বক্ষ প্রাচীরের উপর স্কন্ধ্যাস্থির চলাচলের যৌথ কর্ম।
প্রগণ্ডাস্থির শেষপ্রান্ত (কনুইয়ে) প্রকোষ্ঠাস্থির(Ulna) সংগে হিন্জ(hinge) সন্ধি তৈরি করে, যা শুধু ভাঁজ ও প্রসারন করতে দেয়। এটি প্রগণ্ডাস্থির কপিকলউপাস্থিতে(trochlea) সংঘটিত হয়। প্রগণ্ডাস্থির এই প্রান্তের দুটি উচু গহ্বর (মুকুটাস্থিয় খাজ ও ওলিক্রেনন খাজ) প্রকোষ্ঠাস্থিকে নড়ার জায়গা দেয়, কিন্তু অতি-ভাঁজ/প্রসারনকে প্রতিরোধ করে।
প্রগণ্ডাস্থির ক্যাপিচুলাম(capitulum) এবং আনুপ্রকোষ্ঠাস্থির(radius) মাথার মধ্যে একটি পিভট(pivot) সন্ধি আছে। এটি আনুপ্রকোষ্ঠাস্থির মাথাকে উপর ও চিত হতে দেয়।
পেশী সংযোগসমূহ
প্রগণ্ডাস্থিতে অনেক ধরনের পেশী সংযুক্ত থাকে, যা কাঁধ ও কনুইয়ের নড়াচড়া করতে সাহায্য করে।
রোটেটর কাফ্ পেশী নিকটবর্ত প্রগণ্ডাস্থিতে সংযুক্ত থাকে, এবং কাঁধ হতে হাতকে গোড়াতে ও বাইরের দিকে নিতে পারে।
কিছু কলাচী(forearm) পেশীও, (যেমন প্রনেটর টেরেস এবং কব্জির ফ্লেক্সরস ও এক্সটেন্সর ) দূরবর্তী প্রগণ্ডাস্থিতে সংযুক্ত থাকে।
রোগ সম্বন্ধীয় বিবেচনা সমূহ
প্রগাণ্ডাস্থির সম্মুখবর্তী ও নিম্নবর্তী স্থনচ্যুতি একটি সবচেয়ে সাধারণ ধরনের কাঁধ (গ্লিনোহিউমোরাল সন্ধি) স্থনচ্যুতি। এই স্থনচ্যুতির ফলে এ্যাক্সিলারি স্নায়ু বা এ্যাক্সিলারি ধমনী আঘাতপ্রাপ্ত হওয়ার সম্ভাবনা থাকে। এই স্থনচ্যুতির চিহ্ন ও লক্ষণগুলো হলো: কাঁধের স্বাভাবিক দেহরেখার(contour) অনুপস্থিতি, এ্যাক্রমিয়নের নিচে দেবে যায় যা হাত দিয়ে অনুভব করা যায়, এবং প্রগাণ্ডাস্থির মাথা বগলের(axilla) (বাহুমূল) নিচে অনুভব করা য়ায়।
জনপ্রিয় সংস্কৃতি
প্রগাণ্ডাস্থির ইংরেজি নাম 'Humerus', 'Humour' বা হাস্যরসের সমলেখ শব্দ, ফলে কখনও কখনও এটি পপ কালচারে 'the funny bone' হিসাবে ব্যবহৃত হয়। অধিকন্তু, funny bone প্রকৃতপক্ষে কোন অস্থি নয়, এটি প্রগাণ্ডাস্থির শেষপ্রান্তে কনুইয়ের কাছের আলনার স্নায়ুকে বোঝায়। দুর্ঘটনাবসত ফানি বোন্সে আঘাত লাগলে শির শির অনুভূতি (বা 'funny' feeling) হয়, এবং প্রচন্ড ব্যথা বোধ হওয়ার সম্ভাবনা থাকে। কিচুক্ষেত্রে ফানি বোন্সে আঘাত করাকে আনেকে হাস্যরসের পর্যায়ে ফেলে এবং প্রতিদানে কিচু গালমন্দো হজম করে।
ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ)
ডাক, টেলিযোগাযোগ ও তথ্যপ্রযুক্তি মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের ডাক, টেলিযোগাযোগ ও তথ্যপ্রযুক্তি খাতের উন্নয়ন, পরিচালনা, নিয়ন্ত্রণ এবং এসংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।
ইতিহাস
২০০২ সালে বিজ্ঞান ও প্রযুক্তি মন্ত্রণালয়ের নাম পরিবর্তন করে বিজ্ঞান এবং তথ্য ও যোগাযোগ প্রযুক্তি মন্ত্রণালয় নাম ধারণ করে। তথ্য প্রযুক্তি উন্নয়নের গতি আরও বেগবান  ও সমন্বিত  করার লক্ষ্যে সরকার ১০ ফেব্রুয়ারি ২০১৪ খ্রি. তারিখে তথ্য ও যোগাযোগ প্রযুক্তি মন্ত্রণালয় এবং ডাক ও টেলিযোগাযোগ মন্ত্রণালয়কে একীভূত করে ডাক, টেলিযোগাযোগ ও তথ্যপ্রযুক্তি মন্ত্রণালয় সৃষ্টি করা হয়। :
খুটামারা ইউনিয়ন
ভৌগোলিক অবস্থান ও আয়তন
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৬.৫৩ বর্গকিলোমিটার। এর উত্তরে কাঁঠালী ইউনিয়ন ও জলঢাকা পৌরসভা, পূর্বে কৈমারী ইউনিয়ন, দক্ষিণে কিশোরগঞ্জ উপজেলা এবং পশ্চিমে মীরগঞ্জ ইউনিয়ন ও নীলফামারী সদর উপজেলা অবস্থিত। খুটামারা ইউনিয়নের মধ্য দিয়ে দুটি নদী (যমুনেশ্বরী ও বুল্লাই) প্রবাহিত হয়েছে।
প্রশাসনিক এলাকা
খুটামারা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী খুটামারা ইউনিয়নের মোট জনসংখ্যা ছিল ৩৪১০৩ জন, যার মধ্যে পুরুষ হল ১৭১১১ জন এবং নারী হল ১৬৯৯২ জন।
শিক্ষা ও সংস্কৃতি
খুটামারা ইউনিয়নের গড় সাক্ষরতা হার ৩৩.৩%। তার মধ্যে নারী শিক্ষার হার ৩০.৫% এবং পুরুষ শিক্ষার হার ৩৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
খুটামারা ইউনিয়নের অর্থনীতি মূলত কৃষি নির্ভর।
জাতিসংঘ মানব পরিবেশ সম্মেলনের ঘোষণাপত্র
জাতিসংঘ মানব পরিবেশ সম্মেলনের ঘোষণাপত্র বা স্টকহোম ঘোষণাপত্র ১৯৭২ সালের ১৬ই জুন জাতিসংঘের মানব পরিবেশ সম্মেলনের একবিংশতম পূর্ণাঙ্গ বৈঠকে আন্তর্জাতিক পরিবেশগত আইনের প্রথম দলিল যা একটি স্বাস্থ্যকর পরিবেশকে মানবাধিকার হিসাবে স্বীকৃতি দিয়ে গৃহীত হয়েছিল। ঘোষণাপত্রে, জাতিরাষ্ট্রসমূহ তাদের কর্মের ফলে সৃষ্ট যে কোনও পরিবেশগত প্রভাবের জন্য স্ব-স্ব দায় স্বীকার করতে সম্মত হয়েছিল।
জাতিসংঘ মানব পরিবেশ সম্মেলন
জাতিসংঘের মানব পরিবেশ সম্মেলন ১৯৭২ সালের ৫–১৬ জুন সুইডেনের স্টকহোমে অনুষ্ঠিত হয়েছিল। জাতিসংঘের সাধারণ পরিষদ ১৯৭২ সালে স্টকহোমে সম্মেলন আহ্বান করার সিদ্ধান্ত নেয়। সুইডেন সরকারের পক্ষ থেকে এটির আয়োজনের প্রস্তাব গ্রহণ করা হয়েছিল। তৎকালীন জাতিসংঘের মহাসচিব ইউ থান্ট কানাডিয়ান কুটনীতিক মরিস স্ট্রং-কে সম্মেলনের সেক্রেটারি-জেনারেল হিসাবে নেতৃত্ব দেওয়ার জন্য আমন্ত্রণ জানান। তিনি পিয়েরে ট্রুডোর অধীনে প্রকল্পটিতে ইতিমধ্যে দু'বছর ধরে কাজ করেছিলেন। এই সম্মেলনের ফলাফল হিসাবে জাতিসংঘের পরিবেশ প্রোগ্রাম তৈরি করা হয়েছিল। জাতিসংঘ মানব পরিবেশ সম্মেলনের ঘোষণাপত্র বা স্টকহোম ঘোষণাপত্র এ সম্মেলনে গৃহীত হয়।
ঘোষণাপত্রের বিষয়বস্তু
দলিলটি পরিবেশগত সমস্যার বৈশ্বিক প্রকৃতি বিবেচনা করে সাতটি ঘোষণার মাধ্যমে সূচনা করা হয়েছে এবং উল্লেখ করেছে যে উক্ত পরিবেশগত বৈশ্বিক সমস্যাসমূহ সমাধানের জন্য তাদের দেশগুলির মধ্যে বিস্তৃত পারস্পারিক সহযোগিতার প্রয়োজন হবে। এই ঘোষণাপত্রের উপসংহারে ব্যক্ত করা হয়েছে যে, পরিবেশ সংরক্ষণ এবং উন্নতির জন্য প্রচেষ্টা সকল মানুষ এবং তাদের উত্তরসূরিদের জন্য সুফল বয়ে আনবে। এবং তারপর ঘোষণাপত্রটিতে জাতিসমূহের দায়িত্ব পরিচালনার জন্য ছাব্বিশটি নীতিমালার ঘোষণা করা হয়েছে। এ নীতিমালার কর্মপন্থাটিকে তিনটি বিভাগে বিভক্ত করা হয়েছে যা হলো আর্থ-ওয়াচ, পরিবেশ ব্যবস্থাপনা এবং ১০৯ টি সহায়ক পদক্ষেপ।
স্টকহোম ঘোষণা
বৈঠকে রাষ্ট্রসমূহ পরিবেশ ও উন্নয়নের বিষয়ে ২৬ টি নীতিমালা, ১০৯ টি সুপারিশ, এবং একটি রেজোলিউশন সহ একটি ঘোষণাপত্রের বিষয়ে একমত হয়।
স্টকহোম ঘোষণার মূলনীতি:
সম্মেলনটি থেকে উদ্ভূত একটি চূড়ান্ত বিষয় পরিবেশ রক্ষার জন্য দারিদ্র্য বিমোচনের স্বীকৃতি। সম্মেলনে ভারতের প্রধানমন্ত্রী ইন্দিরা গান্ধী তার পরিবেশগত ব্যবস্থাপনা এবং দারিদ্র্য বিমোচনের মধ্যকার সংযোগকে সামনে এনেছিলেন। এ জাতীয় বর্ধিত আগ্রহ এবং গবেষণা সহযোগিতা তর্কযোগ্যভাবে বিশ্ব উষ্ণায়নের আরও বোঝার পথ প্রশস্ত করেছে, যা কিয়োটো প্রোটোকল এবং প্যারিস চুক্তির মতো চুক্তি করেছে এবং আধুনিক পরিবেশবাদের ভিত্তি দিয়েছে।
অনুসরণ
১৯৯২ সালের রিও ঘোষণাপত্র স্টকহোম ঘোষণাকে "পুনঃসংশোধন" করে এবং এর উপর ভিত্তি করে দেখার চেষ্টা করে।
সদকী ইউনিয়ন
সদকী ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৫৯.৯৬ কিমি২ (২৩.১৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৭০৮ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ২৫টি।
রেওয়া বিভাগ
থাম্ব|রেওয়া বিভাগের মানচিত্র রেওয়া বিভাগ হ'ল ভারতের মধ্য প্রদেশ রাজ্যের প্রশাসনিক ভৌগোলিক একক যা উত্তর প্রদেশ, ছত্তিশগড় এবং মধ্য প্রদেশের বাঘেলখণ্ড অঞ্চলের সীমান্তবর্তী রাজ্যের উত্তর-পূর্ব অংশে অবস্থিত। রেওয়া বিভাগের প্রশাসনিক সদর দফতর। ২০১০ সালের হিসাবে, বিভাজন নিয়ে গঠিত জেলা এর রেওয়া, সাতনা, সিধি এবং সিংরাউলি জেলা। বিভাগটি মধ্য প্রদেশের বাঘেলখণ্ড অঞ্চলের একটি অংশ গঠন করে। রেওয়ার কোঠি কম্পাউন্ড এলাকায় বিভাগীয় সদর দফতর।
মুহাম্মদ মুসা
মুহাম্মদ মুসা খান (জন্ম ২৮ আগস্ট ২০০০) একজন পাকিস্তানি ক্রিকেটার। নভেম্বর,২০১৯ সালে পাকিস্তান ক্রিকেট দলের হয়ে তার আন্তর্জাতিক ক্রিকেটে অভিষেক ঘটে।
ঘরোয়া ক্রিকেট
১৬ অক্টোবর, ২০১৮ সালে অনুষ্ঠিত ২০১৮-১৯ কায়েদ-ই-আজম ওয়ানডে কাপে সুই নর্দার্ন গ্যাস পাইপলাইনস লিমিটেডের হয়ে লিস্ট এ অভিষেক ঘটে।  তার লিস্ট এ অভিষেকের আগে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে রাখা হয়েছিল। ২০১৮-১৯  কায়েদ-ই-আজম ট্রফিতে ৭ নভেম্বর ২০১৮ সালে  সুই নর্দার্ন গ্যাস পাইপলাইনস লিমিটেডের হয়ে প্রথম-শ্রেণীর ক্রিকেটে অভিষেক হন।
২২ ফেব্রুয়ারি ২০১৯ সালে অনুষ্ঠিত ২০১৯ পাকিস্তান সুপার লিগে ইসলামাবাদ ইউনাইটেডের হয়ে তার টি-টোয়েন্টি অভিষেক হয়। টুর্নামেন্ট চলাকালীন, "সবুজ চোখ এবং একটি নজরকাড়া চুলের স্টাইল সহ লম্বা, চওড়া কাঁধের যুবক" তার গতির জন্য (উচ্চ ১৪০ সেকেন্ডে) কিন্তু নির্ভুলতার অভাবের জন্য উল্লেখ করা হয়েছিল।
আন্তর্জাতিক ক্রিকেট
ডিসেম্বর,২০১৮ সালে উদীয়মান এশিয়া কাপের জন্য পাকিস্তানের দলে মনোনীত করা হয়। অক্টোবর, ২০১৯ সালে ২০১৯-২০ অস্ট্রেলিয়ার সফরে টেস্ট এবং টি-টোয়েন্টি আন্তর্জাতিক (T20I) স্কোয়াডে অন্তর্ভুক্ত করা হয়েছিল। ৪ নভেম্বর ২০১৯ সালে অস্ট্রেলিয়ার বিপক্ষে পাকিস্তানের হয়ে তার টি-টোয়েন্টি অভিষেক হয়। ২৯ নভেম্বর,  ২০১৯ সালে অস্ট্রেলিয়ার বিপক্ষেও পাকিস্তানের হয়ে তার টেস্ট অভিষেক ঘটে।
জুন,২০২০ সালেকোভিড-১৯ মহামারী চলাকালীন পাকিস্তানের ইংল্যান্ড সফরের জন্য তাকে চার রিজার্ভ খেলোয়াড়ের একজন হিসাবে দলে অন্তর্ভুক্ত করা হয়েছিলো। ২০২০ সালের অক্টোবরে, তাকে জিম্বাবুয়ের বিরুদ্ধে পাকিস্তানের হোম সিরিজের জন্য ২২ সদস্যের দলে নিবার্চন করা হয়েছিল।  ২৯ অক্টোবর ২০২০ সালে তাকে জিম্বাবুয়ের বিরুদ্ধে প্রথম ম্যাচের জন্য পাকিস্তানের একদিনের আন্তর্জাতিক (ওডিআই) দলে অন্তর্ভুক্ত করা হয়েছিল। ১ নভেম্বর ২০২০ সালে জিম্বাবুয়ের বিপক্ষে  একদিনের আন্তর্জাতিক(ওডিআই) ম্যাচে অভিষেক ঘটে।
নাদিয়া মুরাদ
থাম্ব|261x261পিক্সেল|২০১৮ সালে ভিয়েনায় মানবাধিকার প্যানেল: বাম থেকে ডানেঃ ১)আবিদ শামদিন ২) নাদিয়া মুরাদ ৩) জেইদ রা'আদ আল হুসাইন ৪) কারিন নিসল ৫) মাইকেল ও'ফ্লেহার্টি ৬) হাওয়া ইব্রাহিম ৭) ম্যাক্স স্ক্রেমস ৮) সুসানা চিয়ারোটি নাদিয়া মুরাদ বাসে তাহা (نادیە موراد, نادية مراد; কোযো-এ ১৯৯৩ সালে জন্ম) হচ্ছেন ইরাকের একজন ইয়াজিদি কুর্দি মানবাধিকার কর্মী।   তিনি ইসলামিক স্টেট কর্তৃক প্রায় তিন বছর বন্দী ছিলেন।  ২০১৮-এ তাকে এবং চিকিৎসক ডেনিস মুকওয়েগেকে যৌথভাবে নোবেল শান্তি পুরস্কারে ভূষিত করা হয় "যৌন নির্যাতনকে যুদ্ধের হাতিয়ার হিসেবে ব্যবহার বন্ধে অবদানের স্বীকৃতি হিসেবে।" তিনি হচ্ছেন প্রথম ইরাকি নোবেল পুরস্কার বিজয়ী। মুরাদ "নাদিয়া ইনিশিয়েটিভ" এর প্রতিষ্ঠাতা, একটি সংগঠন যেটি "গণহত্যা, ভর নিপীড়ন, এবং মানব পাচারের দ্বারা ক্ষতিগ্রস্ত নারী ও শিশুদেরকে তাদের জীবন ও সম্প্রদায়কে পুনঃস্থাপন ও পুনর্নির্মাণে সহায়তা করার জন্য নিবেদিত।"
প্রারম্ভের জীবন
মুরাদ ইরাকের সিনযার-এর কোযো গ্রামের জাতিগত ধর্মীয় সংখ্যালঘু ইয়াজিদি কৃষক পরিবারে জন্ম গ্রহণ করেন।
আইএস কর্তৃক বন্দী
১৯ বছর বয়সে, মুরাদ একজন ছাত্রী ছিলেন এবং ইরাকের উত্তরাঞ্চলীয় প্রদেশ সিঞ্জার-এর কোযো গ্রামে বাস করতেন যখন ইসলামিক স্টেট যোদ্ধারা গ্রামের ইয়াজিদী সম্প্রদায়ের ৬০০ জনকে হত্যা করেছিল - নাদিয়ার ছয় ভাই ও সৎভাই সহ - এবং কমবয়সী মেয়েদের দাসী হিসেবে বন্দী করে নিয়ে যায়। সেই বছর, ইরাকের ইসলামিক স্টেটের কারাগারে ৬,৭০০ বন্দী ইয়াজিদি নারীর মধ্যে মুরাদ একজন ছিলেন। তাকে মসুল শহরে ক্রীতদাস হিসেবে রাখা হয়েছিল, পিটানো, সিগারেট দিয়ে পুড়িয়ে দেয়া, এবং পালানোর চেষ্টা করার সময় ধর্ষিতও হতে হয়েছিল। নাদিয়া পালাতে সমর্থ হয়েছিল যখন তাকে যারা বন্দী করেছিল তারা ভুলে ঘরের দরজা খুলে বাহিরে চলে গিয়েছিল।
মুরাদকে একটি প্রতিবেশী পরিবারে নিয়ে যাওয়া হয়েছিল, যারা তাকে ইসলামিক স্টেট নিয়ন্ত্রিত এলাকা থেকে বের করে দিতে সক্ষম হয়েছিল, যার ফলে তাকে উত্তর ইরাকের দুহোকের একটি শরণার্থী ক্যাম্পে যাওয়ার সুযোগ দেওয়া হয়েছিল। ফেব্রুয়ারি ২০১৫-এ, তিনি বেলজিয়ান দৈনিক পত্রিকার লা লিবার বেলজিক এর সাংবাদিকদের তার প্রথম সাক্ষ্য দেন, যখন তিনি রোয়াঙ্গা ক্যাম্পের একটি কন্টিনারে থাকতেন। ২০১৫-এ, তিনি ছিলেন ১,০০০ নারী ও শিশুর একজন যারা বাডেন-ভুর্টেমবের্গ, জার্মানি সরকারের শরনার্থী কর্মসূচীর মাধ্যমে উপকৃত হন, যেটি হয়ে উঠে তার নতুন বাড়ি।
পেশা এবং সক্রিয়তা
১৬ ডিসেম্বর ২০১৫-এ, মুরাদ মানব পাচার ও সংঘর্ষের বিষয়ে জাতিসংঘ নিরাপত্তা পরিষদকে ব্রিফ করেছিলেন। এটি ছিল প্রথমবার যখন নিরাপত্তা পরিষদে মানব পাচার নিয়ে ব্রিফ করা হয়। রাষ্ট্রদূত হিসাবে তার কাজ ছিল, মুরাদ মানব পাচার ও উদ্বাস্তুদের সচেতনতা সৃষ্টির জন্য বিশ্বব্যাপী এবং স্থানীয় প্রচার উদ্যোগে অংশগ্রহণ করবেন। মুরাদ শরণার্থী এবং বেঁচে থাকা সম্প্রদায়ের কাছে পৌঁছেছেন, পাচারের শিকার এবং গণহত্যার শিকারের সাক্ষ্য শুনছেন।
সেপ্টেম্বর ২০১৬-এর হিসাবে, অ্যাটর্নি আমাল ক্লুনি জাতিসংঘের অফিস ও ড্রাগস অ্যান্ড ক্রাইম (ইউএনওডিসি) এর আগে বক্তব্য রাখেন যে তিনি জুন ২০১৬ সালে আইএসআইএল কমান্ডারদের বিরুদ্ধে আইনি পদক্ষেপে ক্লায়েন্ট হিসাবে মুরাদকে প্রতিনিধিত্ব করার সিদ্ধান্ত নিয়ে আলোচনা করেন।   ক্লোনি আইএসআইএল কর্তৃক গণহত্যা, ধর্ষণ এবং পাচারকে চিহ্নিত করে একে "শিল্পের দাঁড়িপাল্লায় শয়তানের  আমলাতন্ত্র" হিসেবে বর্ণনা করেন, এটিকে একটি দাসীর বাজার হিসাবে বর্ণনা করেন যা উভয়ই অনলাইনে, ফেসবুকে এবং মধ্যপ্রাচ্যে রয়েছে যা আজও সক্রিয়। মুরাদ তার কাজের ফলে তার নিরাপত্তার জন্য গুরুতর হুমকি পেয়েছেন।
মে ৩, ২০১৭-এ মুরাদ ভ্যাটিকান সিটির পোপ ফ্রান্সিস এবং আর্চবিশপ গালাঘেরের সাথে সাক্ষাত করেন। বৈঠককালে তিনি "ইয়াজিদীদের সাহায্যের জন্য আবেদন করেন যারা এখনও আইএসআইএস বন্দীত্বের মধ্যে রয়েছেন, সংখ্যালঘুদের জন্য ভ্যাটিকানের সমর্থন স্বীকার করেছেন, ইরাকে সংখ্যালঘুদের জন্য স্বায়ত্তশাসিত অঞ্চলটির সুযোগ নিয়ে আলোচনা করেছেন, ইরাক এবং সিরিয়ায় ধর্মীয় সংখ্যালঘুদের মুখোমুখি হওয়া বর্তমান পরিস্থিতি এবং চ্যালেঞ্জগুলি তুলে ধরেছেন, বিশেষকরে ঘটনার শিকার এবং অভ্যন্তরীণভাবে বিচ্ছিন্ন অভিবাসী মানুষদের।"
মুরাদের স্মৃতিকথা, দ্য লাস্ট গার্ল: মাই স্টোরি অব ক্যাপটিভিটি, এন্ড মাই ফাইট এগেইন্সট দ্য ইসলামিক স্টেট, ক্রাউন পাবলিশিং গ্রুপ কর্তৃক ৭ নভেম্বর, ২০১৭-এ প্রকাশিত হয়।
বিব্বো
বিব্বো (১৯০৬ – ১৯৭২) হিন্দি/উর্দু চলচ্চিত্রে কাজ করা একজন ভারতীয় এবং পাকিস্তানি গায়িকা-অভিনেত্রী ছিলেন।
কর্ম জীবন
১৯৩৩ সালে ভারত বিভাজনের পরে, পাকিস্তানে যাওয়ার আগে ১৯৩৩ থেকে ১৯৪৭ সাল পর্যন্ত বিব্বো ভারতীয় চলচ্চিত্রে অভিনয় করেছিলেন। তিনি অজন্তা সিনেটোন লিমিটেডের মাধ্যমে তাঁর অভিনয় জীবনের শুরু করেছিলেন। ১৯৩৩ সালে, তিনি এম ডি ভাবনানী এবং এ পি পি কাপুরের মতো পরিচালকদের সাথে কাজ করছেন। দেবিকা রাণী, দুর্গা খোটে, সুলোচনা, মেহতাব, শান্তা আপ্তে, সবিতা দেবী, লীলা দেসাই এবং নাসিম বানুর মতো অভিনেত্রীর পাশাপাশি তিনি ১৯৩০-এর দশকের শীর্ষস্থানীয় একজন অভিনেত্রী ছিলেন। তাঁকে "১৯৩০ এবং ১৯৪০-এর দশকের অন্যতম গুরুত্বপূর্ণ নারী তারকা" হিসাবে উল্লেখ করা হয়েছিল। মির্জা মোশাররফ এবং কমলা কর্ণাতকীর গাওয়া গরিব কে লাল (১৯৯৯) চলচ্চিত্রের একটি জনপ্রিয় গানের লাইনে তাঁকে উল্লেখ করা হয়েছিল; লাইনটি ছিল "তুঝে বিব্বো কহুঁ কে সুলোচনা" (অনুবাদ: আমি তোমাকে বিব্বো বলবো না সুলোচনা)। এই গানটির সুর করেছিলেন সাঘীর আসিফ এবং লিখেছেন রাফি কাশ্মিরি। এই গানে তাঁর সাথে উক্ত সময়ের আরেক জনপ্রিয় সুলোচনার নাম উল্লেখ করা হয়েছে। এই প্রথমবারের মতো বিখ্যাত অভিনয়শিল্পীদের নাম কোনও চলচ্চিত্রের গানের পংক্তিতে ব্যবহৃত হয়েছিল।
১৯৩৪ সালে, তিনি মহিলা হিসাবে তিনি প্রথম আদল-এ-জাহাঙ্গীরের জন্য সংগীত রচনা করেছিলেন। এর পরে তালাশ-এ-হক নামক চলচ্চিত্রে অভিনেত্রী নার্গিসের মা জদ্দানবাই সংগীত রচনা করেছিলেন। তিনি কাজাক কি লাড়কি (১৯৩৭) নামে অন্য আরেকটি চলচ্চিত্রের সংগীত পরিচালনার দায়িত্ব পালন করেছেন।
পুরস্কার
তিনি পাকিস্তানি চলচ্চিত্র জহর-ই-ইশক (১৯৫৮) অভিনয়ের জন্য "সেরা অভিনেত্রী" বিভাগে নিগার পুরস্কার অর্জন করেছিলেন।
আটি নদী
আটি নদী বাংলাদেশের ঢাকা জেলায় অবস্থিত একটি নদী। নদীটির দৈর্ঘ্য ৫ কিলোমিটার।
ভের্নার ফন ব্রাউন
ভের্নার ফন ব্রাউন (Wernher von Braun; জন্ম: ২৩ মার্চ, ১৯১২ - মৃত্যু: ১৬ জুন, ১৯৭৭ ) বিখ্যাত জার্মান-মার্কিন প্রকৌশলী ও বিশিষ্ট বিজ্ঞানী। তিনি তরল-জ্বালানী ব্যবহার উপযোগী রকেটের উন্নয়নে কাজ করেছেন। তাকে মহাকাশ অনুসন্ধানের অন্যতম পথিকৃৎ হিসেবে গণ্য করা হয়। দ্বিতীয় বিশ্বযুদ্ধকালীন সময়ে তিনি নাজি জার্মানি’র জন্যে ভি-২ গাইড মিসাইল এবং বিশ্বযুদ্ধ পরবর্তীকালে মার্কিনীদের পরিচালনায় নাসা’র অ্যাপোলো প্রকল্পে স্যাটার্ন ভি রকেট বুস্টার উদ্ভাবন করে বিশেষ কৃতিত্ব প্রদর্শন করেছেন। এরফলে মানুষের পক্ষে চাঁদে গমন সহজতর হয়।
১৯৩০-এর দশক থেকে ১৯৭০-এর দশক পর্যন্ত রকেটের নকশা প্রণয়ন ও মানোন্নয়নে কাজ করে গেছেন। তাকে রকেট বিজ্ঞানের জনক নামে অভিহিত করা হয়। সংশ্লিষ্টদের ধারণা, বিংশ শতকের রকেট প্রকৌশলী হিসেবে তিনি অত্যন্ত গুরুত্বপূর্ণ ব্যক্তিত্ব।
প্রারম্ভিক জীবন
পোজেনের উইরসিৎজ এলাকার (বর্তমান - পোজনান, পোল্যান্ড) সংখ্যালঘু অভিজাত পরিবারে জন্মগ্রহণ করেন ফন ব্রাউন। শৈশবকালেই মহাকাশযান নিয়ে ব্যাপকভাবে আগ্রহী ছিলেন তিনি। ১৯২৯ সালে জার্মান রকেট সমিতি ভেরেই ফার রাউমসিফারতে (মহাকাশ ভ্রমণ সমিতি) যোগদান করেন। পরের বছরই বার্লিনের প্রযুক্তি ইনস্টিটিউটে ভর্তি হন।
কর্মজীবন
১৯২০-এর দশক থেকে শুরু করে ১৯৩০-এর দশক পর্যন্ত ফন ব্রাউন ছিলেন জার্মানির রকেট উন্নয়ন প্রকল্পের প্রধান চরিত্র। অসম্ভব মেধাবী জার্মান বিজ্ঞানী বার্নার ফন ব্রাউন সর্বপ্রথম তরল-জ্বালানী ব্যবহার উপযোগী রকেট আবিষ্কার করেন। ১৯৩২ সালে ফন ব্রাউন জার্মান গোলন্দাজ সেনাবাহিনীতে যোগ দেন ও শক্তিশালী রকেট তৈরীতে মনোনিবেশ ঘটান। ১৯৩৪ সালের মধ্যেই তার বিভাগটি সাফল্যজনকভাবে ম্যাক্স ও মরিৎজ নামের দুইটি রকেট উৎপাদনে সক্ষম হয়। একই বছরে বার্লিন বিশ্ববিদ্যালয় থেকে মহাকাশ প্রকৌশলে ডক্টরেট ডিগ্রী লাভ করেন।
দ্বিতীয় বিশ্বযুদ্ধের সময়কালে জার্মানির পক্ষে কাজ করেন। ১৯৩৭ সালে ফন ব্রাউন ও তার দলকে বাল্টিক উপকূলের পিনিমান্ডের গোপন এলাকায় স্থানান্তরিত করা হয়। ভি-২ রকেটের নকশা প্রণয়ন ও প্রভাব বিস্তারে তিনি গুরুত্বপূর্ণ ভূমিকা রাখেন। লন্ডন শহরে ভি-২ ব্যালেস্টিক মিসাইল নিক্ষেপ করা হয়। এ বছরেই তিনি নাজি পার্টিতে যোগদান করেন। ১৯৪৩ সালে মিত্র বাহিনীর বোমারু বিমান পিনিমান্ডে এলাকায় আঘাত হানলে ভি-২ মিসাইলের উৎপাদন ও পরীক্ষণ কার্যক্রম জার্মানির মধ্যাঞ্চল হিসেবে পরিচিত নর্দহসেনের কাছাকাছি মিতেলবাউ এলাকায় নিয়ে যাওয়া হয়। মাটির নিচে কারখানা স্থাপিত হয় ও দাস শ্রমিকদের মাধ্যমে উৎপাদন কার্যক্রম পরিচালিত হতো। ১৯৪৪ সালের সেপ্টেম্বর মাসের শুরুতে ইউরোপকে লক্ষ্য করে প্রথমবারের মতো ভি-২ ক্ষেপণাস্ত্র নিক্ষেপ করা হয়। হাজারো হাজারো নিরীহ সাধারণ নাগরিক ভি-২ আক্রমণের শিকারে পরিণত হয়। এছাড়াও, রকেট কারখানায় শ্রমিক হিসেবে কর্মরত হাজারো কয়েদী রকেট উৎপাদনে নিহত হয়েছিলেন।
যুদ্ধ পরবর্তীকালে তিনিসহ কিছুসংখ্যক নির্বাচিত রকেট উন্নয়ন দলের সদস্যকে মার্কিন যুক্তরাষ্ট্রে নেয়া হয় ও তাকে অত্যন্ত গোপণীয় অপারেশন পেপারক্লিপের সদস্য করা হয়। মার্কিন যুক্তরাষ্ট্রের সেনাবাহিনীর আইআরবিএম প্রকল্পে কাজ করেন। এ প্রকল্পটি নাসা কর্তৃক নিয়ন্ত্রিত ছিল। নাসার নিয়ন্ত্রণে থেকে নতুন প্রতিষ্ঠিত মার্শাল স্পেস ফ্লাইট সেন্টারের পরিচালক পদে আসীন হন ও স্যাটার্ন-৫ এর প্রধান রূপকার ছিলেন। এর মাধ্যমে অ্যাপোলো ১১ মহাকাশযানকে চাঁদে প্রেরণের জন্য প্রকল্প গ্রহণ করা হয়।
নাসা’র একটি সূত্র অনুযায়ী বলা হয়, কোন সন্দেহ নেই যে তিনি (ফন ব্রাউন) রকেট বিজ্ঞানের ইতিহাসে সর্বশ্রেষ্ঠ বিজ্ঞানী। তার এ অসম্ভব রাজকীয় প্রচেষ্টার ফলে স্যাটার্ন-৫ বুস্টার রকেটের সাহায্যে ভূমি থেকে চাঁদে প্রথম নভোচারী প্রেরণে সহায়তা করেছিল ১৯৬৯ সালের জুলাই মাসে।
মর্যাদা
১৯৫৫ সালে দশ বছর বসবাসের পর তাকে মার্কিন যুক্তরাষ্ট্রের নাগরিকের মর্যাদায় অভিষিক্ত করা হয়। ১৯৭৫ সালে জাতীয় বিজ্ঞান পদক লাভ করেন।
পাদটীকা
Piszkiewicz, Dennis. Wernher Von Braun: The Man Who Sold the Moon. Westport, CT: Praeger, 1998. Print.
বহিঃসংযোগ
– Photos of Wernher von Braun's gravesite
লাভা সমষ্টি উন্নয়ন ব্লক
লাভা ভারতের অঙ্গরাজ্য পশ্চিমবঙ্গের জলপাইগুড়ি বিভাগের অন্তর্গত কালিম্পং জেলার কালিম্পং মহকুমার একটি সমষ্টি উন্নয়ন ব্লক তথা প্রশাসনিক একক।
ইতিহাস
২০২১ সালের জুলাই মাসে কালিম্পং ২ ব্লককে ভেঙে পেডং ও লাভা নামে দুটি পৃথক ব্লক কার্যকর করা হয়েছে। পেডং ব্লকের সদর পেডং-এ এবং লাভা ব্লকের সদর আলগড়ায় অবস্থিত।
ভূগোল
পূর্বতন দার্জিলিং জেলার একটু উত্তরে তুষার-ঢাকা পর্বতশ্রেণী প্রধান হিমালয় পর্বতশ্রেণী গঠন করে। প্রধান হিমালয় থেকে বিস্তৃত শৈলশিরাগুলি দার্জিলিং জেলার মধ্য দিয়ে গেছে। উত্তর-পশ্চিম দিকে রয়েছে সুউচ্চ কাঞ্চনজঙ্ঘা (৮,৫৭৯ মি) এবং উত্তর-পূর্বে ডংক্যা (৭,০৬৬ মি)। কাঞ্চনজঙ্ঘা থেকে সিঙ্গালীলা শৈলশিরা দক্ষিণ দিকে ঢালু হয়ে ভারত ও নেপালের মধ্যে সীমানা তৈরি করে। মানেভঞ্জ্যং, সান্দাকফু এবং ফালুট এই পাহাড়ে জনপ্রিয় ট্রেকিং। এটি তিস্তার পশ্চিমে দার্জিলিং পাহাড় তৈরি করে টংলু এবং সেঞ্চল সহ অন্যান্য এলাকার মধ্য দিয়ে দক্ষিণ ও দক্ষিণ-পূর্বে প্রসারিত হতে থাকে। তিস্তার পূর্বে, একটি উঁচু শৈলশিরা ডংক্যার দক্ষিণ অবধি প্রসারিত হয়ে গিপমোচি (৩,৫১১ মি) -তে দ্বিখণ্ডিত হয়েছে, যা জলঢাকার উপত্যকাকে ধারণ করে দুটি বিভাজিকা তৈরি করেছে। এই পাহাড়ি অঞ্চলের নিম্নাংশ কালিম্পং পাহাড় গঠন করেছে। ঘুম পাহাড়ের একটি বিন্দু থেকে চারটি বড় পাহাড়ি শ্রেণী চারদিকে ছড়িয়ে পড়ে। প্রথমটি, সিমানবস্তির পশ্চিম দিকের ঘুম পর্বতশ্রেণী;  দ্বিতীয়টি, সেঞ্চাল-মহালদিরাম পর্বতশ্রেণী, যা দক্ষিণে কার্সিয়ংয়ের দিকে ঢালু। এর সর্বোচ্চ পয়েন্ট হল পূর্ব সেঞ্চেলের টাইগার হিল (২,৫৯৫ মি)। তৃতীয়টি, তাকদহ বা তাকবু পর্বতশ্রেণী, বড় রঙ্গিত এবং তিস্তার সংযোগস্থলের উপরে একটি বিন্দু পর্যন্ত উত্তর-পূর্ব দিকে ঢালু;  চতুর্থটি দার্জিলিং জলপাহাড় রেঞ্জ, যা উত্তর দিকে দার্জিলিং এর দিকে প্রসারিত।
লাভা ব্লকের উত্তর দিকে রয়েছে সিকিম রাজ্যের পূর্ব সিকিম জেলা ও পেডং ব্লক, পূর্ব দিকে রয়েছে গরুবাথান ব্লক দক্ষিণ ও পশ্চিম দিকে রয়েছে কালিম্পং ১ ব্লক।
ব্লকে একটি পঞ্চায়েত সমিতি ও ৭ টি গ্রাম পঞ্চায়েত রয়েছে। এটি জলঢাকা পুলিশ থানার অধীনস্থ। ব্লক সদর আলগড়ায় অবস্থিত।
লাভা ব্লকের গ্রাম পঞ্চায়েতগুলি হল: দলপচন্দ, লোলে, গিতাবলিং, লাভা-গিতাবেয়ং, পেয়ং, শাংসে ও শান্তুক।
মীরগঞ্জ ইউনিয়ন
মীরগঞ্জ ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৮০।
ভৌগোলিক অবস্থান ও আয়তন
জলঢাকা উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ২১.৬ বর্গকিলোমিটার। এর সাথে উত্তরে ধর্মপাল ইউনিয়ন, পূর্বে গোলনা ইউনিয়নের কিয়দংশ ও কাঁঠালী ইউনিয়ন, দক্ষিণে খুটামারা ইউনিয়ন এবং পশ্চিমে শিমুলবাড়ী ইউনিয়নের সীমানা রয়েছে।
প্রশাসনিক এলাকা
মীরগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী মীরগঞ্জ ইউনিয়নের মোট জনসংখ্যা ছিল ২৬৩৫৭ জন, যার মধ্যে পুরুষ হল ১৩২৩০ জন এবং নারী হল ১৩১২৭ জন।
অর্থনীতি ও যোগাযোগ
মীরগঞ্জ ইউনিয়নের অর্থনীতি মূলত কৃষি নির্ভর।
জন্মসূত্রে ভ্রাতৃসম্পর্ক এবং পুরুষ যৌন অভিমুখিতা
সারসংক্ষেপ
জন্মসূত্রে ভ্রাতৃসম্পর্কের প্রভাবকে; এর একজন প্রবক্তা বর্ণনা করেছেন এইভাবে যে, "পুরুষের যৌন অভিমুখিতার; জৈব পরিসংখ্যানের জন্য আন্তঃসম্পর্কীয় সবচেয়ে বেশি সংগতিপূর্ণ গবেষণা।" ১৯৫৮ সালে প্রতিবেদনে বলা হয়েছিল, সমকামী পুরুষদের, বিষমকামী পুরুষের তুলনায় সহোদর (একই পিতা-মাতার সন্তান) থাকার একটা প্রবণতা অধিকহারে দেখা যায়। ১৯৬২ সালে বিস্তারিতভাবে এই গবেষণাটি প্রকাশিত হয়। ১৯৬৬ সালে রেয় ব্ল্যানচার্ড এবং এন্থনি বোগার্ট তাদের গবেষণায় বলেন, বড় ভাই থাকলে (বড় বোন নয়) পরবর্তীতে জন্মানো ছোট ভাইটির সমকামী হবার সম্ভাবনা বেড়ে যায়। তারা তাদের গবেষণার মাধ্যমে আরো দেখিয়েছেন, প্রত্যেক বড় ভাইয়ের জন্য ছোট ভাইয়ের সমকামী হবার সম্ভাবনা দাঁড়ায় ৩৩%। পরবর্তীতে কিছু বছর পর, ব্ল্যানচার্ড এবং বোগার্ট কিনসের সাথে সাক্ষাৎকারে বলতে গিয়ে বলেন, "ঐতিহাসিকভাবে এটি একটি বৃহত্তর ডাটা-বেস"। ১৯৯৮ সালে প্রকাশিত গবেষণায় ব্ল্যানচার্ড এই অবস্থাকে   (phenomenon) the fraternal birth order effect (জন্মসুত্রে ভার্তৃসম্পর্ক) বলে অভিহিত করেন।
গবেষকরা বেশকিছু বছর ধরে বিভিন্ন ফ্যাক্ট প্রতিষ্ঠা করেছেন। প্রথমত; সমকামী পুরুষের মায়েদের অধিক সন্তান জন্ম দেওয়ার হার দেখা যায় এবং সমকামী পুরুষদের বড় ভাই থাকার হারও অধিক লক্ষণীয়। কিছু গবেষণা অনুসারে, প্রত্যেক বড় ভাইয়ের জন্য ছোট ভাইয়ের সমকামী হবার সম্ভাবনা দাড়ায় ২৮-৪৮%।   যাইহোক, যদি সেইসব সমকামী ছেলেদের ছোট ভাই, ছোট বোন বা বড় বোন থাকে, তাহলে তার (সমকামী ছেলেটির) যৌন অভিমুখিতায় কোনো প্রভাব পরবে না। অর্থাৎ, বড় বা ছোট বোন এবং ছোট ভাইয়ের জন্য, কারো যৌন অভিমুখিতায় প্রভাব পরে না, এটাই গবেষণা থেকে দেখা গিয়েছে। গবেষণায় দেখা গিয়েছে যে, সমকামী পুরুষদের মধ্যে প্রতি সাতজনে প্রায় একজন জন্মসূত্রে ভ্রাতৃসম্পর্ক প্রভাবের কারণে সমকামী হয়। নারীর যৌন অভিমুখিতায়; জন্মসুত্রে ভ্রার্তৃ বা বোন সংক্রান্ত কোনো প্রভাব এই গবেষণা থেকে দেখা যায় নি।
দ্বিতীয়ত; জন্মসুত্রে ভার্তৃসম্পর্কিত এই প্রভাব শৈশবে বা বয়োঃসন্ধিক্ষণে নয়; জৈবিক ভাবে জন্মপুর্ব থেকে কার্যকরী হয়। এর জন্য সরাসরি যে প্রমাণ পাওয়া গিয়েছে, তা হলো; এই ভার্তৃসম্পর্কিত প্রভাব কখনোই আপন ভাইদের সাথে বাড়ে না, এটাই সিদ্ধান্ত নেওয়া হয়েছে যে, আপন ভাইরা তাদের পরবর্তী ছোট ভাইয়ের সমকামী হবার সম্ভাবনা বৃদ্ধি করে। এমনকি কয়েকজন বড় ভাই থাকলে, ছোট ভাইকে অন্য কোনো পরিবারে প্রতিপালন করা হলেও, তার মধ্যে সমকামিতার প্রবণতা লক্ষ্য করা যায়। তবে যদি কাজিন বা অন্য সুত্রে ভাই হয়, বা দত্তক নেওয়া ভাই হয়, বা সৎ ভাই হয়, তাহলে এই প্রভাব কার্যকরী হয় না। পরোক্ষ প্রমাণ থেকে এটাই নির্ধারিত হয় যে, জন্মসুত্রে ভার্তৃসম্পর্কিত প্রভাব জন্মপুর্ব এবং জৈবিক; জন্মোত্তর বা মনস্তাত্ত্বিক নয়। অর্থাৎ একজন সমকামী ব্যক্তি নিজ ইচ্ছায় সমকামী হন না। গবেষণায় দেখা গেছে, জন্মসুত্রে ভার্তৃসম্পর্কিত প্রভাব কে কোন হাত সর্বদা ব্যবহার করবে;- তার সাথে সম্পর্কিত। যেসব সমকামীর বড় ভাই আছে; তাদের (সমকামী) ডানহাতি হওয়ার প্রবণতা দেখা যায়।   যেহেতু কে কোন হাত ব্যবহার করবে, এটা জন্মপুর্ব থেকেই নির্ধারিত হয়, তাই এই অন্বেষণ আমাদের এটাই সূচিত করে যে, জন্মপুর্ব জৈব কলাকৌশলই; জন্মসুত্রে ভার্তৃসম্পর্কিত প্রভাবের জন্য দায়ী।
এটা দেখা গিয়েছে যে, সমকামী পুরুষদের যদি বড় ভাই থাকে, তাহলে বিষমকামী ভাইদের তুলনায় তার ওজন সুনির্দিষ্টভবে কম হয়। যেহেতু জন্মের সময়ের ওজন, অনস্বীকার্যভাবে জন্মপুর্ব থেকে নির্ধারিত, তাই এটা বুঝা যায় যে, একটা সাধারণ ফ্যাক্টর জন্মের পুর্বেই সক্রিয় হয় এবং জন্মসুত্রে ভার্তৃসম্পর্কিত প্রভাবকে পরিচালনা করে এবং পুরুষের যৌন অভিমুখিতা নিয়ন্ত্রণে দায়ী থাকে।
তৃতীয়ত, এই জন্মসুত্রে ভার্তৃসম্পর্কিত প্রভাব যা পুরুষে সমকামিতার সৃষ্টি করে, তা খুঁজে পাওয়া গিয়েছে বিভিন্ন জনগোষ্ঠীতে, বিভিন্ন সংস্কৃতিতে, বিভিন্ন ঐতিহাসিক সন্ধিক্ষণে, এবং ভৌগোলিক ভাবে বিভিন্ন এলাকায় বিস্তৃত। জন্মসুত্রে ভার্তৃসম্পর্কিত প্রভাব ব্রাজিল, যুক্তরাষ্ট্র, যুক্তরাজ্য, কানাডায, ফিনল্যাণ্ড, ইরান, স্বাধীন সামোয়াত, স্পেইন, নেদারল্যান্ড, ইতালি এবং তুরস্কে পর্যবেক্ষণ করা হয়েছিল। সমকামী মানুষের মধ্যে এই প্রভাব দেশ জুড়ে করা মানুষের মধ্যে নমুনা হিসেবে পরিলক্ষিত হয়।
জৈব পরিসংখ্যান
After statistically controlling for number of older brothers, homosexual and heterosexual males do not differ in their mean number of older sisters, younger sisters or younger brothers. Older sisters, younger sisters, and younger brothers have no effect on the odds of homosexuality in later born males – they neither enhance nor counteract the fraternal birth order effect. Blanchard and Bogaert (1996) investigated whether homosexual men have a higher mean birth order than heterosexual men primarily because they have more older brothers or because they have more older siblings of both sexes (i.e., both older brothers and older sisters). They confirmed that homosexuality was positively correlated with man's number of older brothers, not older sisters, younger sisters or younger brothers. Multiple studies have since confirmed this finding.
In a few studies, homosexual subjects have occasionally displayed both a larger number of older brothers and a larger number of older sisters in comparison to heterosexual men. This is because a person’s number of older brothers and number of older sisters tend to be positively correlated. So, if Proband A has more older brothers than Proband B, chances are that Proband A also has more older sisters than Proband B. These findings of excess of older sisters are hence occasional by-products of homosexual men having an excess of older brothers, are not found as consistently as the excess of older brothers, and thus need not detract from the significance of the fraternal birth order effect. When samples are drawn from populations with relatively high fertility rates, the positive correlation between number of older brothers and older sisters may give the false impression that both the number of older brothers and the number of older sisters are associated with male sexual orientation. Indeed, two samples from the high fertility Samoan population displayed simultaneous fraternal and ‘sororal’ birth order effects. However, direct comparison of the magnitudes of these two effects showed that the fraternal birth order effect took precedence in the studies. Various studies and meta-analyses have confirmed that only the older brother effect is consistently associated with homosexuality:
The fraternal birth order effect is independent of potential confounds such as age, year of birth, and socioeconomic status. It has also been found that the fraternal birth order effect can be demonstrated whether the homosexual and heterosexual groups being compared on older brothers both have large or small family sizes, so long as both groups have the same family size (or can be adjusted to simulate that condition). Additionally, to detect the fraternal birth order effect, it is necessary that family size of homosexual and heterosexual groups are not strongly affected by the various parental strategies (so-called 'stopping rules') of ceasing reproduction after one child, after one male child, or after a child of each sex, because in these particular situations, neither homosexual nor heterosexual males have enough older brothers to make comparisons meaningful.
The relation between number of older brothers and male homosexuality is also not an artifact of birth interval. Blanchard and Bogaert (1997) conducted a study to investigate whether homosexual men are, on average, born a shorter time after their next-older siblings than are heterosexual men. They found that mean birth intervals preceding heterosexual and homosexual males were virtually identical.
নারীর যৌন অভিমুখিতায় অন্য কোনো জৈব ভাই-বোন (যেমন: বড় ভাই, বড় বোন, ছোট ভাই অথবা ছোট বোন) এর কোনোরুপ প্রভাব দেখা যায় নি। -->
সংখ্যাগত অন্বেষণ
যেসব সমকামী পুরুষ তার জন্মসুত্রে ভ্রার্তৃসম্পর্কের জন্য সমকামী; তার বড় ভাইয়ের জন্য সমকামী হবার সম্ভাবনার হার আনুমানিক ১৫.১ শতাংশ থেকে ২৮.৬ শতাংশের মধ্যে থাকে। ১৫.১ শতাংশ অনুমানকে ধর্তব্যের মধ্যে নিলে বলা যায়, জন্মসুত্রে ভ্রার্তৃসম্পর্কের কারণে প্রতি ৭ জনে; ১ জন সমকামী হয়। ক্যান্টর এবং তার সহযোগীরা (২০০২) গবেষণায় দেখতে পারেন, যেসব ছেলের বড় দুই ভাই আছে তাদের ৪৩ শতাংশ সমকামী, যাদের বড় এক ভাই আছে, তার ২৪ শতাংশ সমকামী, আর যাদের কোনো বড় ভাইই নেই, তাদের কেওই সমকামী হয় না। যেসব পুরুষ সমকামীর কোনো বড় ভাই নেই, তারা হয়তো বিভিন্ন জিনগত (যেমনঃ "এক্সকিউ ২৮") ভ্রুণীয় অবস্থায় হরমোনের কারণে হয়ে থাকে।  ​
জন্মসুত্রে ভার্তৃসম্পর্কিত প্রভাব সংক্রান্ত কলাকৌশলের সময়
প্রত্যক্ষ এবং পরোক্ষ উভয় প্রমাণ থেকে দেখা যায় যে, জন্মের পরের সময়ে বা মনস্তত্ব গত দিক এর তুলনায় ভ্রার্তৃসম্পর্কিত প্রভাব জন্মপুর্বে এবং জৈবিকভাবে মুলত সক্রিয় হয়। প্রথম পরোক্ষ প্রমাণ পাওয়া গিয়েছিল, যখন দেখা গিয়েছিল, জন্মসুত্রে ভ্রাতৃসম্পর্কিত প্রভাবের সাথে জন্মকালীন ওজনের একটা সম্পর্ক আছে। এরপর বোগার্ট (২০০৬ সালে) সরাসরি প্রমাণ দেখান যে, জন্মপুর্ব থেকে এ প্রভাব নির্ধারিত। পরবর্তী গবেষণা গুলোর মধ্যে যেসব গবেষণা; কে কোন হাত অধিক ব্যবহার করবে, এধরনের বিষয় নিয়ে কাজ করেছে; সেগুলোও এবিষয়টিকে সত্য প্রমাণ করেছে।
জন্মের সময় ওজন
যৌন অভিমুখিতা সংক্রান্ত একটি গবেষণায় দেখা গিয়েছে জন্মসূত্রে ভ্রার্তৃসম্পর্কিত প্রভাব মায়ের গর্ভাবস্থায় সন্তানের ওজন নির্ধারণে প্রভাব ফেলে, যা এর পূর্বে কল্পনাও করা হয় নি। ব্ল্যানচার্ড এবং এলিস (২০০১) ৩২২৯ জন প্রাপ্তবয়স্ক মানুষের উপর গবেষণা করেন। এই মানুষগুলোর উপর গবেষণা করা হবে তা পূর্বনির্ধারিত ছিল। তাই তাদের জন্মের পূর্বেই তাদের মায়েদের বিভিন্ন প্রশ্ন এবং গর্ভাবস্থায় চিকিৎসা সংক্রান্ত সমস্ত তথ্য নথিবদ্ধ করা হয়েছিল। এই গবেষণা থেকে তিনটে বিষয় পর্যবেক্ষিত হয়েছিল। এই যে তিনটি বিষয় পর্যবেক্ষিত হয়েছে, তা পুনঃপুন গবেষণায় পরবর্তীতে আরো ভালোভাবে দেখা গিয়েছে।    এই অন্বেষণগুলো থেকে যা প্রস্তাবিত হয়েছে, তা হলো গর্ভাবস্থার পরিবেশ ছেলে শিশুর ভ্রুণকে প্রভাবিত করে, প্রভাবিত করে সন্তানের ওজনকে। যা থেকে প্রমাণিত হয়, ছেলে সন্তানের সমকামী হবার বিষয়টি কিছু ক্ষেত্রে জন্মপূর্ব থেকে নির্ধারিত হয়ে আসে।
হস্তপ্রাধান্যতার সাথে সম্পর্ক
ব্ল্যানচার্ড এবং তার সহকারী গবেষকরা পরোক্ষ প্রমাণের মাধ্যমে দেখান, জন্মসুত্রে ভ্রার্তৃসম্পর্কিত প্রভাব মনস্তাত্ত্বিক ভাবে নয় বরং জৈবিকভাবে পুরুষকে সমকামী করে তুলে। তারা ৩১৪৬ জন মানুষের উপর করা প্রতিবেদনে দেখেন, হস্তপ্রাধান্যতার সাথে জন্মসুত্রে ভ্রার্তৃসম্পর্কের প্রভাব আছে। তাদের প্রতিবেদন থেকে এটা প্রকাশিত হয় যে, বড় ভাই থাকার কারণে যদি কোনো ছেলে শিশু সমকামী হয়, তবে তার মধ্যে ডানহাতি হবার প্রবণতা বেশি থাকে। পরবর্তী গবেষণাগুলোও হস্তপ্রাধান্যতার উপর জন্মসুত্রে ভ্রার্তৃসম্পর্কের প্রভাব নিশ্চিত করে। যেহেতু হস্ততা বা কে কোন হাত জন্ম-উত্তর সময়ে অধিক ব্যবহার করবে; তা জন্মপুর্ব সময়ে নির্ধারিত হয়,  তাই এখান থেকে এটাই চিন্তা করা হয়, জন্মপুর্ব কোনো মেকানিজমই হয়তো, বড় ভাই আছে এরকম ডান হাতি পুরুষ ভ্রুণে সমকামিতার বিকাশ ঘটায়। ​
সর্বব্যাপিতা
জন্মসুত্রে ভ্রার্তৃসম্পর্কিত প্রভাবের সাথে; পুরুষের যৌন অভিমুখিতার সম্পর্ক বেশ কয়েকবার নিশ্চিত হওয়া গিয়েছে।
জন্মসুত্রে ভ্রার্তৃসম্পর্কিত প্রভাব খুঁজে পাওয়া গিয়েছে বিভিন্ন জাতি যেমনঃ শ্বেতাঙ্গ, নিগ্রো, হিস্পানিক, পুর্ব ভারত, এশীয় মধ্য পূর্ব এবং পলিনেশীয়তে দেখা গিয়েছে। এই প্রভাব এমনকি ইতিহাসের বিভিন্ন যুগে যুগে দেখা গিয়েছে, কয়েক দশক পুর্বে করা গবেষণা এবং সাম্প্রতিক সময়ে করা গবেষণা সকল ক্ষেত্রেই এই প্রভাব দেখা গিয়েছে।  <ref name=BlanchardQuan04/
বিভিন্ন সংস্কৃতি তা একে অপর থেকে যত ভিন্নই হোক না কেন, সেসব সংস্কৃতিতে নির্বিশেষে দেখা গিয়েছে। পশ্চিমা সংস্কৃতিতে সমকামী পুরুষরা শৈশবেই বিষমকামী পুরুষদের তুলনায় অধিক লৈঙ্গিক সঙ্গতিহীনতা বেশি দেখায়। ব্রাজিল, গুয়েতমালা, স্বাধীন সামোয়া, ফিলিপাইন, থাইল্যান্ড এবং তুরস্কে হওয়া গবেষণা থেকে দেখা যায়, অপশ্চিমা সংস্কৃতি হলে কী হবে, সেখানকার সমকামীদের মধ্যেও শৈশবে লৈঙ্গিক সঙ্গতিহীনতা অধিক হারে দেখা যেত।   এই বৈচিত্র্যময় সংস্কৃতিতে নিরবচ্ছিন্ন ভাবে দেখা গিয়েছে সমকামিতার সাথে জৈবিক কারণের সম্পর্ক আছে। সেখানেও দেখা গিয়েছে জন্মসুত্রে ভ্রার্তৃসম্পর্কের প্রভাবের সাথে সমকামিতার ইতিবাচক সংযোগ।
ভৌগোলিক গত দিক ভাবে এই ভ্রার্তৃসম্পর্কিত প্রভাবও বহুদূর বিস্তৃত। বিস্তৃত ব্রাজিল, কানাডা, ফিনল্যান্ড, ইরান, ইতালি, নেদারল্যান্ড, স্বাধীন সামোয়া, স্পেন, তুরস্ক, যুক্তরাজ্য, এবং যুক্তরাষ্ট্রে। অংশগ্রহণকারীদের মধ্যে এই প্রভাব যেমন শৈশবে দেখা গিয়েছে, তেমনই দেখা গিয়েছে প্রাপ্তবয়স্ক অবস্থায়ও।   এই প্রভাব ব্ল্যানচার্ড এবং তার সহযোগীদের দ্বারা বর্ণিত হয়েছে, আবার বর্ণিত হয়েছে স্বাধীন গবেষকদের দ্বারাও।        ব্ল্যানচার্ড ও তার সহযোগী   এবং স্বাধীন গবেষক কর্তৃক করা গবেষণা জন্মসুত্রে ভ্রার্তৃসম্পর্কিত প্রভাবকে নিশ্চিত করার পাশাপাশি এটাও নিশ্চিত করেছে; পরীক্ষণের সময় কোনো পরীক্ষামুলক পক্ষপাতিত্ব করা হয় নি।
পুরুষ থেকে নারীতে রুপান্তরকামীদের মধ্যেও এই জন্মসুত্রে ভ্রার্তৃসম্পর্কিত প্রভাব দেখা গিয়েছে। পুরুষ থেকে নারীতে রুপান্তরকারমীরা সাধারণত পুরুষের প্রতি আকৃষ্ট হয়, এবং তাদের প্রচুর সংখ্যক বড় ভাই থাকে, এমনটা গবেষণায় দেখা গিয়েছে। এই তথ্য পর্যবেক্ষিত হয়েছে, কানাডায়, যুক্তরাজ্যে, নেদারল্যান্ডে, এবং পলিনেশিয়ায়।
কার্যকারণ এর উপর তত্ত্ব
এন্থনি বোগার্ট তার কাজ শেষে এর সমাপ্তি করেন এইভাবে যে, এই প্রভাবটি বড় ভাইদের সংস্পর্শে, বড় হওয়ার সাথে সাথে বাড়ে না, বরং এটি(জন্মসূত্রে ভ্রাতৃসম্পর্কিত প্রভাব) মায়ের গর্ভে থাকাকালীন প্রভাব বিস্তার করে, যা পরবর্তী ছেলে সন্তানদের ক্রমান্বয়ে গর্ভকালীন সময়েই শক্তিশালী হয়। এই প্রভাবকে ব্যাখ্যা করার জন্য মার্তৃগর্ভে মায়ের রোগ-প্রতিরোধ ব্যবস্থা নামক প্রকল্পের প্রবর্তন করা হয়েছে।    পুরুষ ফিটাস এইচ-ওয়াই এন্টিজেন উৎপাদন করে, যা ভার্টিব্রাটা উপপর্বের প্রাণিতে যৌন-অভিমুখিতা নির্ণয় করে থাকে;  যদি বড় ভাইরা দত্তক অথবা সৎ ভাই হয় তবে পরিবারের ছোট ভাইটি সমকামী হবে, এ ধরনের কোনো দাবী গবেষণায় করা হয় নি।
বোগার্ট (২০০৬ সালে) জন্মসূত্রে ভ্রাতৃসম্পর্কিত প্রভাব সংক্রান্ত গবেষণাটি পুনরায় করেন, পালক সন্তান এবং সহোদর;(একই মায়ের সন্তান) উভয়কেই এই গবেষণায় অন্তর্ভুক্ত করেন। শুধুমাত্র একই মায়ের কয়েকজন ছেলে সন্তানের মধ্যেই যৌন অভিমুখিতায় প্রভাব পরিলক্ষিত হয়েছে। পালক সন্তানদের মধ্যে কোনো প্রভাব দেখা যায় নি। বোগার্ট গবেষণাটি শেষ করেছেন, এই বলে যে, তার অন্বেষণ নিশ্চিতভাবেই জন্মপূর্ব অভিমুখিতা থেকে জন্মসূত্রে ভ্রাতৃসম্পর্কিত প্রভাবকে সমর্থন করে। জন্মসূত্রে ভ্রাতৃসম্পর্কিত প্রভাব handness এবং সদ্যোজাতের ওজনের উপরও প্রতিক্রিয়া করে, এবং এসবকিছু থেকে এটাই প্রতীয়মান হয় যে, এই জন্মপুর্বেই এটিপ্রভাব বিস্তার করে। কারণ: handedness এবং সদ্যোজাতের ওজন কেমন হবে উভয়ই গর্ভেই ঠিক হয়।
এমসিকোনাঘি (২০০৬ সালে) পুরুষ এবং নারী- যারা নিজেদের সমকামী অনুভূতি হয় বলে, দাবী করেছেন- তাদের জন্মসুত্রিতা তদন্ত করেছেন, এদের মধ্যে কিছু সংখ্যক সমকামী হিসেবে শনাক্ত হয়েছে। তিনি, যারা নিজেদের সমকামী হিসেবে দাবী করেছেন তাদের মধ্যে পুরুষের জন্মসুত্রে ভ্রার্তৃসম্পর্ক খুজে পেয়েছেন এবং যখন এই প্রভাবের তীব্রতা ও সমকামমুলক অনুভূতির স্তর এর মধ্যে পার্থক্য করেন (rather than homosexual identity or homosexual behavior), তিনি উভয়ের মাঝে কোনো সংযোগ খুজে পান নি। যার ফলে তিনি এই বলে সমাপ্তি করেন, সমকামিতার যে অনুভূতি তা জন্মসূত্রে তৈরী হয় না, সামাজিকঅবস্থার কারণেই তৈরী হয়। যাইহোক, বিভিন্ন গবেষণা এটা দেখিয়েছে যে, জন্মসূত্রে ভ্রাতৃসম্পর্কিত প্রভাব সামাজিক অথবা জন্মপরবর্তী কোনো নিয়ামকের উপর নির্ভর করে কাজ করে না (উদাহরণস্বরুপ: অর্জন, প্রতিপালন বা পরিবেশগত), বরং এটা প্রকৃতির জৈবনিক একটা বিষয়, যা জন্মপুর্ব থেকেই সক্রিয়ভাবে প্রভাব বিস্তার করে।  আরো জানা যায়, পারিবারিক কার্যক্রম অথবা বড় ভাইয়ের সাথে থাকলেই জন্মসূত্রে ভ্রাতৃসম্পর্কিত প্রভাব পুরুষের যৌন অভিমুখিতায় কোনো প্রভাব ফেলে না।
নন্দলালপুর ইউনিয়ন
নন্দলালপুর ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,১৩৮ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৯টি।
নাদান পান্তু কালি
নাদান পান্তু কালি হল কোট্টায়ম, মুভাত্তুপুজা তালুক এবং পাথানামথিত্তা জেলার কয়েকটি অঞ্চলের একটি জনপ্রিয় খেলা। ১০০ বছর আগে কোট্টায়মে এই খেলার উৎপত্তি। ১৯৫০ এবং ৬০ এর দশকে এখানে প্রচুর ক্রীড়া-প্রতিযোগিতা অনুষ্ঠিত হয়েছিল ​তবে ২০১২ সালে অল কেরালা নেটিভ বল ফেডারেশন গঠনের মাধ্যমে এই ক্রীড়াটি জনপ্রিয় হয়।​ যদিও খেলাটি কোট্টায়ম জেলায় বেশি জনপ্রিয়। এটি পাথানামথিত্তা এবং আলাপ্পুঝাতেও বেশ জনপ্রিয়। বয়সের কোনও প্রতিবন্ধকতা নেই এবং এমনকি ৫৪ বছর বয়সের লোকেরাও এটি খেলতে পারে। ​এটি সাধারণত ওনামের সময় খেলা হয়।
ক্রীড়াস্থল সমূহ
মানারাড, পুথুপ্পালি, থোট্টাক্কাদু, তিরুভানচুর, মীনাদম, মঙ্গনাম, কুরিচি, ভালকোম, পাম্পাদি প্রভৃতি গ্রামে এই খেলাটি হয়ে থাকে। খুব বেশি অর্থ না থাকায় এবং তরুণ প্রজন্ম ক্রিকেটের প্রতি বেশি আগ্রহী হওয়ায় এই খেলার জনপ্রিয়তা কমে যাচ্ছে।
পদ্ধতি
ক্রিকেটের মতোই এই খেলায় দুটি দল রয়েছে যার প্রত্যেকটিতে সাতজন করে খেলোয়াড় থাকে। ​এটি ৩৫ মিটার x ৭৫ মিটারের কোর্টে খালি পায়ে খেলা হয়। এক প্রান্তে, দৈর্ঘ্যে ৩৫ মিটার এবং প্রস্থে ৭ মি মাপের একটি স্থান নির্ধারণ করা থাকে। এই স্থানটি ভেট্টুকালম নামে পরিচিত। ​বলটি নুন দিয়ে শুকানো চামড়া দিয়ে তৈরি হয়। ক্রীড়াটি ৬টি ইনিংস (ভারা) ধরে খেলা হয়। প্রতিটি ইনিংসে, উভয় দলকে "ভেট্টু" করার অনুমতি দেওয়া হয়। সেইসময় তারা স্কোর শুরু করে এবং অন্য দলটি স্কোর করা থেকে বাধা দেয়। স্কোরিং পয়েন্টগুলি গোনা হয় এইভাবে,- ওট্টা, পেট্টা, পিড়িয়ান, থালম, কীঝু, ও ইন্দান। এরপরে পুনরাবৃত্তি হয়।
প্রতিটির অর্থ
‘ওট্টা’ হল বলটি ছুড়ে দিয়ে একই হাত দিয়ে আঘাত করা, ‘পেট্টা’ হল বলটি ছুঁড়ে মারার পরে অন্য হাত দিয়ে আঘাত করা, ‘পিড়িয়ান’ হল এক হাত পিছনে রেখে বলটিকে আঘাত করা, 'থালম' হল তালে তালে উরুতে আঘাত করে বল মারা, ‘কীঝু’ হল একটি পা সামান্য তুলে তার নিচে দিয়ে বলটি ছোঁড়া। খেলোয়াড়কে বলটি মারতে হয়। সবার শেষে 'ইন্দান', যেখানে বলটি বাতাসে নিক্ষেপ করা হয় এবং সেটি মাটি স্পর্শ করার আগে পা দিয়ে বল মারতে হয়। যে দলটি ইনিংস থেকে সর্বাধিক পয়েন্ট অর্জন করে তারা জিতে যায়।
খেলার সময়
প্রতিযোগিতার মরসুম জানুয়ারি থেকে মে পর্যন্ত এবং ওনামের ছুটিতে। প্রতি বছর বার্ষিক প্রতিযোগিতা পরিচালিত হয় এবং স্থানীয় দলগুলিকে সমর্থনকারী প্রচুর লোক রয়েছে।
রেডিও মির্চি
রেডিও মির্চি, ৯৮.৩ মির্চি নামেও পরিচিত, ভারতের বেসরকারি এফএম রেডিও স্টেশনগুলির একটি দেশব্যাপী নেটওয়ার্ক। এটি ইন্টারটেইনমেন্ট নেটওয়ার্ক ইন্ডিয়া লিমিটেডের (ইএনআইএল) এর মালিকানাধীন, যেটি টাইমস গ্রুপের অন্যতম সহযোগী প্রতিষ্ঠান। মিরচি হল লাল মরিচের হিন্দি। রেডিও মির্চির ট্যাগলাইন হল "মির্চি সুনেওয়ালে হামেশা খুশ!" ("মির্চি শ্রোতারা সর্বদা খুশি থাকে!") এটি ভারতের প্রথম ব্যক্তিগত মালিকানাধীন রেডিও স্টেশন।